Gedagte vir die dag: Hemelse visieFoto: danfador/pixabay.com “My gedagtes is anders as julle s’n, en julle paaie is nie my paaie nie,” sê die Here. “Want soos die hemel hoër is as die aarde, so is wat Ek doen, hoër as wat julle doen, en my gedagtes hoër as julle gedagtes.” Jesaja 55:8-9 Geestelike visie wys vir jou ’n prentjie van die toekoms wat God vir jou beplan het. Wat sien jy op die oomblik in daardie prentjie van jou toekoms? Is dit gevul met God? Dit is slegs wanneer jy jouself leegmaak van jou eie planne en drome vir jou toekoms dat God jou kan vul met sy visie. Slegs wanneer jy die omvang van jou sonde besef, gebroke daaroor voel, ontslae raak daarvan en jouself met God vul, begin jy die prentjie van jou toekoms duideliker sien. Slegs dan kan jy God se werk in jou lewe en in die wêreld uitvoer. Hoe sien jy God se visie vir jou toekoms?